Okresná prokuratúra Skalica 
Ružová 2, 909 01 Skalica 	

Sp. zn. : Pv 440/12/2206	Skalica, 15.3.2013
EEČ : 2-20-19-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Skalica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
poškodený XXXXX čestne prehlásil, že nežiada žiadnu náhradu škody od obvineného, obvinený vyjadril ľútosť nad spáchaním vyššie uvedeného trestného činu a urobil iné opatrenia na náhradu škody - poškodenému sa na mediácii dňa 20.12.2012 ospravedlnil

dňa 05.03.2013 zložil obvinený XXXXX na účet Krajskej prokuratúry v Trnave peňažnú sumu vo výške 150,- € určenú na všeobecne prospešné účely, a to 50% t.j. 75,-€ z uvedenej sumy určil na pomoc obetiam trestnej činnosti a 50%, t.j. 75,-€ zo sumy určil Detskému domovu XXXXX, Pri potoku 7, XXXXX, IČO : 35629126, číslo účtu Štátna pokladnica 7000419209/8180

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-349/SI-SI-2012.
dňa 25.08.2012 v čase asi o 02.00 h v obci XXXXX v priestoroch pohostinstva zv. Tropic počas prevádzky po verbálnych útokoch zo strany XXXXX ho fyzicky napadol a to tak, že ho udrel pohárom na pivo do oblasti hlavy do ľavého spánku, čím spôsobil poškodenému XXXXX zranenia hlavy - 3 rezné rany na ľavej strane o dĺžke 10, 3 a 3 cm, ktoré si vyžiadali  lekárske ošetrenie a podľa vyjadrenia ošetrujúceho lekára XXXXX dobu liečenia asi 10 dní,

Odôvodnenie: 
Dňa 12.09.2012  vydal poverený príslušník Obvodného oddelenia PZ XXXXX uznesenie ČVS: ORP-349/SI-SI-2012, ktorým podľa § 199 ods. 1 Trestného poriadku začal trestné stíhanie  pre prečin výtržníctva podľa § 364 ods. 1 písm. a/ Tr. zákona a uznesením zo dňa 30.10.2012 podľa § 206 ods. 1 Tr. poriadku vzniesol obvinenie XXXXX pre prečin výtržníctva podľa § 364 ods. 1 písm. a/ Tr. zákona na tom skutkovom základe, že 

dňa 25.08.2012 v čase asi o 02.00 h v obci XXXXX v priestoroch pohostinstva zv. Tropic počas prevádzky po verbálnych útokoch zo strany XXXXX ho fyzicky napadol a to tak, že ho udrel pohárom na pivo do oblasti hlavy do ľavého spánku, čím spôsobil poškodenému XXXXX zranenia hlavy - 3 rezné rany na ľavej strane o dĺžke 10, 3 a 3 cm, ktoré si vyžiadali  lekárske ošetrenie a podľa vyjadrenia ošetrujúceho lekára XXXXX dobu liečenia asi 10 dní.

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Preskúmaním príslušného na vec vzťahujúceho sa spisového materiálu som zistila, že obvinený XXXXX svojím konaním naplnil zákonné znaky skutkovej podstaty  prečinu výtržníctva podľa § 364 ods. 1 písm. a/ Tr. zákona, pričom ide o prečin za ktorý Trestný zákon ustanovuje trest odňatia slobody až na 3 roky. Horná hranica trestnej sadzby trestu odňatia slobody v prípade stíhaného prečinu teda neprevyšuje hornú hranicu trestu odňatia slobody uvedenú v § 220 ods. 1 Trestného poriadku. 

	Obvinený XXXXX pri svojom výsluchu pred povereným príslušníkom PZ a tiež pri mediácii pred mediačným a probačným úradníkom Okresného súdu v Skalici slobodne, vážne a určito vyhlásil, že spáchal skutok, pre ktorý je trestne stíhaný a svoje protiprávne konanie oľutoval.   

Poškodený XXXXX čestne prehlásil, že nežiada žiadnu náhradu škody od obvineného.

Dňa 05.03.2013 zároveň obvinený XXXXX zložil na účet Krajskej prokuratúry v Trnave peňažnú sumu vo výške 150,- € určenú na všeobecne prospešné účely, a to 50% t.j. 75,-€ z uvedenej sumy určil na pomoc obetiam trestnej činnosti a 50%, t.j. 75,-€ zo sumy určil Detskému domovu XXXXX, Pri potoku 7, XXXXX, IČO : 35629126, číslo účtu Štátna pokladnica 7000419209/8180.
 
Peňažná suma spolu vo výške 150,-€ je primeraná závažnosti spáchaného prečinu.

Poškodený XXXXX pri vykonaní mediácie pred mediačným a probačným úradníkom Okresného súdu XXXXX vyhlásil, že  so schválením zmieru a zastavením trestného stíhania proti obvinenému súhlasí a zároveň vyhlásil, že nežiada žiadnu náhradu od obvineného.     

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, tiež na osobu obvineného a na jeho  osobné a majetkové pomery som dospela k záveru, že rozhodnutie o schválení zmieru a o zastavení trestného stíhania je dostačujúce. 

Vzhľadom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Oľga Bakičová
prokurátorka